open-index/open-wikipedia-markdown huggingface dataset:
Motorová jednotka 861

**Motorová jednotka radu 861** je dieselmotorová jednotka poháňaná dieslovým motorom MAN. Výrobcom je ŽOS Vrútky. Jednotka je určená na regionálnu dopravu na neelektrifikovaných tratiach Slovenska.

Prvých 39 kusov z troch sérií, rokov výroby 2011 až 2015 a 2019, sú **trojčlánkové jednotky s označením 861.0** (teda jednotky čísel 861.001 až 861.039); z ďalších 14 kusov pozostáva séria kratších, **dvojčlánkových jednotiek radu 861.1** z rokov 2019 až 2021 (jednotky čísel 861.101 až 861.114). 

Tieto, podobne ako trojčlánkové jednotky tretej série (od čísla 861.033 vyššie), majú interiér ladený do čierno-oranžovej farby a sú vybavené systémom automatického počítania cestujúcich. Okrem toho je oproti sériám do roku 2015 rozdielom vyšší počet miest pre bicykle.

## Prevádzka
Motorové jednotky radu 861 sú dislokované v Nových Zámkoch, Humennom a vo Zvolene. Jazdia na nasledujúcich vozebných ramenách (stav ku GVD 2020/2021):

* **OSD Nové Zámky** (16 kusov; 861.007 - 861.012, 861.023 - 861.032):
**Nové Zámky – Prievidza
**Nové Zámky - Komárno
**Lužianky – Leopoldov
* **OSD Humenné** (16 kusov; 861.001 - 861.006, 861.013 - 861.022):
**Košice – Trebišov – Humenné (iba jeden pár vlakov)
**Humenné – Medzilaborce mesto
**Prešov – Humenné
**Humenné – Stakčín
**Prešov – Bardejov
**Prešov – Kysak (iba jeden pár vlakov)
***OSD Zvolen** (7 + 14 kusov; 861.033 - 861.039, 861.101 - 861.114):
**Zvolen – Banská Bystrica
**Banská Bystrica – Margecany
**Zvolen – Lučenec – Fiľakovo
**Prievidza – Horná Štubňa
**Horná Štubňa – Vrútky
**Zvolen – Horná Štubňa
**Fiľakovo – Rimavská Sobota – Tisovec

## Označenie
Oficiálne označenie výrobcu pre tieto jednotky je *REGIOMOVER*. Medzi fanúšikmi železnice sa používa prezývka *dunihlav*.

## Galéria

Súbor:Czech Raildays 2012, ZSSK 861, 861 005-1 (02).jpg|Motorová jednotka rady 861 na veľtrhu Czech Raildays 2012
Súbor:Czech Raildays 2012, ZSSK 861, 861 005-1 (04).jpg|Interiér jednotky 861
Súbor:Czech Raildays 2012, ZSSK 861, 861 005-1 (09).jpg|Interiér jednotky 861
Súbor:Czech Raildays 2012, ZSSK 861, 861 005-1 (14).jpg|Stanovište rušňovodiča 861


## Iné projekty

## Pozri aj

* Motorová jednotka
*Motorová jednotka 813 
*Motorová jednotka 813.1 (článok na Českej wikipedii) 

## Referencie

## Zdroj
* Motorová jednotka REGIOMOVER, stránka výrobcu

Kategória:Motorové jednotky
Tvoj Tatko Records

**Tvoj Tatko Records ** (alebo vo forme obchodnej spoločnosti *Tvoj Tatko Records s.r.o.*) je hudobné vydavateľstvo so sídlom v Piešťanoch, ktoré založil v roku 2006 slovenský raper Patrik "Rytmus" Vrbovský. S produkciou v hudobnom priemysle začalo po premiére prvého sólového albumu *[[Bengoro]]* pre rapera Rytmusa. V súčasnosti spolupracuje s mnohými slovenskými, ako aj českými hudobníkmi.

## Zoznam interpretov
* Patrik "Rytmus" Vrbovský
* Michal "Ego" Straka
* Ondrej "Anys" Beňačka
* Anita Soul
* Tomi Popovič
* Dara Rolins
* Igor Kmeťo

## Diskografia
### Štúdiové albumy (sólo) [[Rytmus]]

### Výberové CD (sólo)

### DVD (sólo)

### Štúdiové albumy [[Kontrafakt]]

## Skladby umiestnené v rebríčkoch

## Referencie

Kategória:Slovenské hudobné vydavateľstvá
Kategória:Podniky založené v 2006
Chrám svätého Marka

**Chrám svätého Marka** môže byť:
*Chrám svätého Marka (Belehrad)
*Bazilika svätého Marka (Benátky)
Nový

**Nový** môže byť:
* vrch v Belianskych Tatrách, pozri Nový (vrch v Tatrách)
* časť mesta Městec Králové, pozri Nový (Městec Králové)
* časť obce Kotovice, pozri Nový (Kotovice)
* priezvisko
** Alois Nový
** Jiří Nový (1948) 
** Jozef Nový (1921 - ?)
** Karel Nový (1890-1980)
** Milan Nový (1951) 
** Miroslav Nový (1924) 
** Oldřich Nový (1899-1983) 
** Pavel Nový (dve osoby) 
** Richard Nový (1937)
** Václav Nový (viacero osôb)
** Vilém Nový (1904-1987)

## Pozri aj
* Nový vrch
Maďarizmus

**Maďarizmus** môže byť:
* v jazykovede: jazykový prvok, ktorý bol prevzatý z maďarčiny do iného jazyka, alebo ktorý bol podľa maďarčiny utvorený v inom jazyku, pozri maďarizmus (jazyk)
* zastarano: maďarizácia
* v 19. storočí: maďarský nacionalizmus, najmä u šľachty a meštianstva a najmä ako opak hungarizmu ; maďarský liberalizmus presadzujúci maďarizáciu, pozri maďarský nacionalizmus
* uplatňovanie maďarskej národnosti alebo maďarských požiadaviek

## Referencie
Maďarstvo

**Maďarstvo** môže byť:
*Maďari (hromadne)
*súhrn charakteristických znakov Maďarov, pozri pod Maďari
*príslušnosť k Maďarom, maďarský pôvod, maďarský ráz, maďarskosť
*maďarské zmýšľanie
*náklonnosť k Maďarom

## Pozri aj
*maďarizmus
Budínska kronika

**Budínska kronika** je latinská pôvodne rukopisná uhorská kronika, ktorá vznikla za vlády Karola Róberta (1308  1342). Jej prvá tlačená verzia z 15. storočia (vytlačená v roku 1473 ako prvá tlačená kniha v Uhorsku s nákladom asi 240 kusov) sa nazýva Chronica Hungarorum.

Rukopisná verzia sa zachovala v 4 kódexoch. Najlepšie sa pôvodný text kroniky zachoval v kódexe zo sklonku 15. storočia nájdenom v knižnici Trnavčana Ján Sambuca.

Verzia v kódexe Jána Sambuca sa začína tzv. Hunskou kronikou, nasleduje výklad historických udalostí do konca 14. storočia (do konca vlády Ľudovíta Veľkého, t. j. 1382) a končí kronikárskymi záznamami o najdôležitejších udalostiach rokov 1383 až 1468, t. j. až po vládu Mateja Korvína.

Budínska kronika je obsiahnutá ako druhá časť aj v neskoršej Kronike Jána z Turca, ktorá vyšla najprv v Brne v roku 1488. Jednu z verzií vlastní Matica slovenská, preto býva najčastejšie citovaná slovenskými historikmi. Navyše Ján z Turca, vychádzajúc z ďalších zachovaných rukopisov sa v nej snažil opraviť chyby pôvodných autorov.

Budínska kronika patrí do tzv. prvej skupiny (t. j. rodiny, skladobného okruhu) uhorských kroník 14. storočia (t. j. tzv. Kroniky 14. storočia); druhú skupinu tvorí Obrázková kronika.

## Referencie

## Literatúra
* 

## Pozri aj
* Chronica Hungarorum (1473)
* Kronika Jána z Turca z roku 1488

## Zdroj
* 

Kategória:Kroniky
Kategória:Literatúra v Uhorsku
Kategória:Kroniky 14. storočia
Hungarizmus

**Hungarizmus** môže byť:
* pred rokom 1918: povedomie uhorskej štátnej príslušnosti alebo uhorského vlastenectva, povedomie uhorstva; ideológia (myšlienka), že existuje len jeden uhorský (v 19. stor. u niektorých Maďarov: maďarský) štát a národ skladajúci sa viacerých národností, a presadzovanie tejto ideológie, pozri pod uhorské povedomie
* po roku 1918 v Česko-Slovensku aj: 
** prežitky uhorského vlastenectva a maniere prenesené z Uhorska do verejného života (napr. úradov) nového štátu
** pejoratívne pomenovanie niektorých špecifických javov v slovenskej národnej spoločnosti a politiky niektorých politických strán
* v rokoch 1930 až 1945 v Maďarsku: pravicovoextrémistické nacionalistické maďarské hnutie, ktorého hlavnou politickou organizáciou bola Strana šípových krížov, pozri hungarizmus (maďarské hnutie) 
* v jazykovede: maďarizmus, pozri maďarizmus (jazyk)

## Referencie
Kylarabes

**Kylarabes** alebo **Kylarabés** (starogr. *Κυλαράβης* – *Kylarabes*/iný prepis *Kylarabés*, ) je v gréckej mytológii syn a nástupca argejského kráľa Sthenela.

Kylarabes bol vládcom Argu v čase, keď bol Argos rozdelený do troch nezávislých kráľovstiev a on pochádzal z kráľovského rodu Anaxagorovcov. Jeho otec Sthenelos bol niekdajším účastníkom výpravy epigonov proti Tébam, kde pomstil smrť svojho otca Kapanea, ktorý  padol pod hradbami Téb v tzv. vojne Siedmi proti Tébam.

Vzhľadom na to, že argejský kráľ Kyanippos z kráľovského rodu Biantovcov zomrel bezdetný a kráľ Argu Amfilochos z rodu Melampoudovcov sa z trójskej vojny už domov nevrátil a usadil sa v Ambrakijskom zálive, kde založil mimo iných  aj mesto, ktoré pomenoval po svojom rodisku Argos, stal sa Kylarabes jediným kráľom Argu. Potom však čo aj Kylarabes zomrel bezdetný, jeho následníkom sa stal Orestes, syn mykénskeho kráľa Agamemnóna.

Pausanias v druhom storočí pri svojich cestách po Grécku navštívil na severovýchode Peloponézu aj Argolis, kde videl gymnasion pomenované po kráľovi Kylarabovi, pri ktorom stála aj jeho hrobka, hneď vedľa hrobky kráľa Sthenela.(hrobky boli zaiste symbolické)

## Referencie a bibliografia


## Pozri aj
* Zoznam kráľov Argu

Kategória:Postavy gréckej mytológie
Hurikán Sandy

náhľad|Sandy 25. októbra juhovýchodne od Kuby
náhľad|Trasa a rozsah Sandy

**Hurikán Sandy** bol tropický cyklón 2. kategórie, ktorý 22.–31. októbra 2012 zasiahol až  Karibiku, stredného Atlantiku a severovýchodné pobrežie Spojených štátov. Bol to desiaty hurikán sezóny, ktorý vznikol z tropickej búrky v Karibskom mori.

S priemerom 1600 km to bol najväčší hurikán v Atlantiku v histórii pozorovaní. Sila vetra dosiahla 175 km/h a jeho dráha smerovala severným smerom cez Veľké Antily (zasiahla Kubu a Jamajku) a Bahamy na severovýchodné pobrežie USA. Priamo udrel na mesto New York, kde spôsobil aj najväčšie škody. 

Vyžiadal si najmenej 185 obetí (113 v USA, 54 v Haiti, 11 na Kube…) a materiálne škody presiahli 50 miliárd USD.

## Iné projekty

Sandy
Kategória:Tropické cyklóny
Kategória:Katastrofy v 2012
Robert Burian

**Róbert Burian** (* 4. apríl 1982, Nitra) je slovenský DJ, producent, ktorý pôsobí na hudobnej scéne od roku 2003. Na Slovensku je najviac známy ako tvorca hudby pre Egov letný hit „Žijeme len raz“, ktorému bol aj producentom.  Úspešné sú aj mnohé jeho remixy známych slovenských i zahraničných singlov. V súčasnosti je taktiež členom švajčiarského vydavateľstva Enormous Tunes.

## Sólové albumy

### Single, remixy

;Single:

* „Soul Tonic Mono Label Sampler“ feat.  Anto Vitale / Soulbasics / Pleasure Bar  (2006)
* „Uma Beldade (Housemusic)“ feat. Mike Romeo (2006)
* „Doom“ (2008)
* „Orion“ (2009)
* „Pro Life“ feat. Talla 2XLC (2010) 
* „Poď ku mne“ feat. Mišo Biely (2013) 
* „BABY“ (2015) 
* „Čo je!“ ft. Kali (2016) 

;Remixy:

* „Freedom“ 
* Grenz and Burian - „Chapter One“ 
* „Vegas“
* Talla 2XLC vs. Robert Burian - „Déjà Vu“
* Grenz & Burian - „Loveshy“
* „Collapse“
* Marcus Schössow & Robert Burian - „Kofola“
* „Supersize“
* „Saloon“
* „Forum“
* „Recovery“
* Robert Burian vs. Miro Žbirka - „Seven Days / 22 dní“
* „Sound Park / Nudei“
* Robert Burian feat. Zdenka Predná - „You“
* Talla 2XLC & Robert Burian - „Dynamo“
* „Boomerang“

#### Skladby umiestnené v rebríčkoch

## Referencie

## Externé odkazy
* Oficiálny web
* Robert Burian na Discogs
* 
* 

Kategória:Slovenskí dídžeji
Glykokalyx

**Glykokalyx** je vrstva glykoproteínov a glykolipidov na vonkajšej strane bunkovej membrány.

## Funkcie glykokalyxu
* Ochraňuje bunku pred vplyvom enzýmov
* Prepúšťa len určité látky
* Určuje veľkosť elektrického náboja na povrchu
* Určuje bunkovú identitu - každá bunka má svoje špecifické zloženie glykokalyxu

## Využitie glykokalyxu
* Pri oplodnení, aby sa bunky navzájom rozpoznali
* Imunitný systém, rozpoznáva cudzie bunky od vlastných
* Krvné skupiny sa delia podľa zloženia glykokalyxu na povrchu
* Embryogenéza - bunky ktoré sa spájajú do tkanív sa navzájom rozpoznajú a na základe toho sa spoja.

## Referencie
*  

Kategória:Bunka
Kategória:Biologická terminológia
Adamello-Presanella

thumb|Horský masív Adamello
**Adamello-Presanella** je horský masív v Südliche Kalkalpen, ležiaci na území Talianska. Je značne zaľadnený, s niekoľkými ľadovcovými jazerami. Najvyšším vrchom je Presanella (), najväčšie ľadovce Vedretta Mandrone a Vedretta della Lobbia. Zložený je prevažne z vápencov, iné zdroje udávajú žulu (tonalit a kremenný monzonit, ktorý má na základe výskytu v tejto oblasti aj lokálny názov adamellit) a bridlice. 

## Referencie

## Iné projekty

Kategória:Pohoria v Alpách
Kategória:Pohoria v Taliansku
Pavol Adami

**Pavol Adami** (iné zápisy mena: **Pavol Adámi**, **Pavel Adámi**; * 18. január 1736, Beluša – † 11. november 1814, Viedeň) bol slovenský lekár, veterinár a zoológ. Bol odborník európskeho významu na nákazlivé choroby dobytka, najmä dobytčí mor. Na sebe skúmal prenos dobytčieho moru na človeka, čím dokázal, že sa na ľudí neprenáša.

Najskôr študoval na Viedenskej univerzite právo a potom medicínu. Dizertačnú prácu Hydrographia Comitatus Trencsiniensis obhájil 4. septembra 1765 a o dva roky promoval za doktora medicíny. Úradným infekčným lekárom sa stal v roku 1769  a 4. marca 1775 ho menovali profesorom náuky o nákazách zvierat na Lekárskej fakulte Viedenskej univerzity. Od roku 1804 do 1809 pôsobil na Lekárskej fakulte Jagelovskej univerzity v Krakove. V akademickom roku 1808/09 ako dekan. Počas svojej kariéry pôsobil v Chorvátsku, Štajersku, Morave a ďalších krajinách vtedajšej rakúskej ríše.

## Referencie

Kategória:Slovenskí lekári
Kategória:Slovenskí veterinári
Kategória:Slovenskí zoológovia
Kategória:Vyučujúci na Viedenskej univerzite
Kategória:Vyučujúci na Jagelovskej univerzite
Kategória:Osobnosti z Beluše
Korab (vrch)

**Korab** (, ) je najvyšší vrch pohoria Korab. Leží na albánsko-macedónskej hranici a so svojou výškou  je najvyšším vrchom oboch krajín.

## Prístup
Výstup na vrchol je možný z macedónskej i albánskej strany. V minulosti sa musela vybavovať zložitá byrokratická procedúra. Dnes tieto nepríjemnosti odpadli a výstup na vrchol treba hlásiť na policajnej stanici štátu, z ktorého vystúpime.

Obľúbený je výstup z macedónskej strany s horským klubom PSD "Korab" – Skopje, ktorý tu každoročne v septembri organizuje medzinárodný výstup na vrchol. Východiskom je obec Pobeda, odkiaľ je to na vrchol vzdušnou čiarou približne  západným smerom. Vyznačená trasa medzinárodného výstupu meria vrátane spiatočnej cesty asi .

Z albánskej strany je najvýhodnejším východiskom obec Razimirë, odkiaľ je vrchol vzdušnou čiarou vzdialený tiež približne  juhovýchodným smerom.

## Galéria

Mount Korab, Republic of Macedonia.jpg|Pohľad z macedónskej strany
Korab waterfall.jpg|Údolie s vodopádom v pozadí
Korab waterfall1.jpg|Vodopád Korab
Korab (detail).jpg|Pohľad zo západu


## Iné projekty

## Zdroj

Kategória:Vrchy v Albánsku
Kategória:Vrchy v Severnom Macedónsku
Kategória:Dvojtisícovky v Severnom Macedónsku
Kategória:Najvyššie vrchy štátov
Kategória:Dvojtisícovky v Albánsku
Dr. Dokonalý

***Dr. Dokonalý*** je slovenský dramatický seriál, ktorý sa vysielal na televíznej stanici JOJ od 22. októbra 2012 do 18. apríla 2013. Dr. Dokonalý bol pôvodne druhou sériou seriálu Dr. Ludsky ale po súdnom spore a zákaze vysielania z dôvodu porušenia autorských práv bol seriál premenovaný na Dr. Dokonalý. Seriál sa sústreďuje na Daniela Ludskeho (Tomáš Maštalír), súdneho znalca a odborníka na diagnózy.

## Postavy
* *MUDr. Daniel Ludsky* (Tomáš Maštalír) - odborník na diagnózy, ktorý pomáha polícii riešiť zločiny. 
* *Richard Fila* (Vladimír Kobielsky) - Riaditeľ nemocnice, Ludského dobrý priateľ, ktorý mu často kryje chrbát.
* *Goran* (Martin Mňahončák) - policajný vyšetrovateľ, ktorý Ludskému často dohadzuje prípady.
* *Mudr. Vanda Kovalik* (Eva Sakálová) - chirurgička a zástupkyňa riaditeľa nemocnice.

## Produkcia
Seriál sa začal nakrúcať na jar 2012. Tak ako aj Dr. Ludskeho aj Dr. Dokonalého vyrába spoločnosť D.N.A. Production s.r.o. na čele s Petrom Bebjakom a Rastislavom Šestákom. V réžii sa striedajú Peter Bebjak a Róbert Šveda. Vyrobených bolo 16 častí, 8 bude odvysielaných od októbra do decembra 2012, a zvyšných 8 je naplánovaných na jar 2013.

## Súdny spor
JOJ plánovala seriál vysielať ako druhú sériu Dr. Ludského, ale pôvodní autori Dr. Ludského Stano Dančiak ml. a Roman Olekšák, ktorí v súčasnosti pracujú pre televíziu Markíza, si vymohli zákaz odvysielania seriálu ako druhú sériu Dr. Ludského. Na to televízia JOJ zareagovala zmenou názvu seriálu na Dr. Dokonalý a promovala ho ako novinku, resp. spin-off Dr. Ludského. 

## Série

## Časti
### 1. séria

## Referencie


Kategória:Slovenské televízne seriály
Kategória:Televízne seriály TV JOJ
Kategória:Dramatické televízne seriály
Kategória:Televízne seriály z roku 2012
Elektrický rušeň 110

**Elektrický rušeň 110** (predtým **E 458.0**) je elektrický posunovací rušeň pre jednosmernú napájaciu sústavu 3 kV vyrábaný v rokoch 1971 až 1973 firmou Škoda Plzeň (továrenské označenie **Škoda 33 E**).

Na výrobu rušňov E 458.0 nadviazala v roku 1973 výroba odvodeného rušňa E 426.0 pre jednosmernú napájaciu sústavu 1,5 kV - terajší rad 113.

Rušeň sa kvôli jeho vzhľadu prezýva **[[žehlička]]**.

## História
V prvej generácii elektrických rušňov Škody nebol zahrnutý posunovací rušeň, na posunovanie boli používané dieselové rušne. Druhá generácia rušňov začala práve projektom posunovacích rušňov radu 110, ktorej prvé dva prototypy boli vyrobené v roku 1971. Po úspešnom testovaní sa v roku 1972 začali sériové dodávky týchto rušňov. Celkovo bolo vyrobených 52 kusov.

## Konštrukcia
Rušeň má vyvýšené stanovište rušňovodiča s veľkým rozhľadom a ovládacím panelom na každej strane. Dvere do kabíny sú umiestnené na oboch stranách. Rušeň je vybavený elektrickým vykurovaním vlaku, samočinnou tlakovou, priamočinnou a ručnou brzdou.

Z koncepcie rušňa 110 vychádza okrem rušňa radu 113 i neskorší rušeň radu 210 na striedavý prúd a rady 111, 112 a 114.

## Prevádzka
náhľad|vľavo|E 458.0017 asi roku 1992 na pražskom hlavnom nádraží
Rušne radu 110 sú určené k staničnému posunu, v ktorom nahradili dieselové rušne radov 770 a 771, k presunom a predbežnému vykurovaniu súprav. V obmedzenej miere bola táto rada nasadzovaná i do čela vlakov na kratšie vzdialenosti. Rad 110 slúži k posunu na českých staniciach dodnes, pretože rušne radu 114.5 boli dodané iba do prevádzky lomu Nástup Tušimice. V roku 1995 boli v železničných opravovniach a strojárňach Česká Třebová rekonštruované dva rušne na prevádzku pod jednosmerným napätím 1,5 kV a používané na vozbe nákladných vlakov na trati Rybník - Lipno nad Vltavou, ktorá bola do roku 2003 elektrifikovaná touto sústavou. O rok neskôr boli obe rušne späť upravené na prevádzku pod napätím 3 kV a odovzdané do DKV Praha.

## Literatúra
* 

## Pozri aj
* Elektrický rušeň 111
* Elektrický rušeň 114.5
* Elektrický rušeň 210

## Externý odkaz
* Atlas lokomotív: Rušeň radu 110 (E 458.0)

## Iné projekty

## Zdroj

110
110
Wikiúdaje

náhľad|Slovenské logo Wikiúdajov
náhľad|Neoficiálne video o Wikiúdajoch

**Wikiúdaje** () je projekt kolektívne upravovanej podpornej databázy pre Wikipédiu. S návrhom projektu prišla nemecká pobočka nadácie Wikimedia, Wikimedia Deutschland. Wikiúdaje majú vytvoriť spoločné úložisko databázových údajov (napríklad dátumov narodenia), podobne ako je Wikimedia Commons spoločné úložisko pre fotografie alebo zvukové súbory, ktoré potom môžu byť používané inými projektmi (napríklad Wikipédiou, Wikizdrojami, Wikisprávami...). Je to prvý nový projekt nadácie od roku 2006, kedy bola spustená Wikiverzita.

Prvými dátami, ktoré sú centralizované na Wikiúdajoch, sú medzijazykové odkazy prepájajúce články na Wikipédii v rôznych jazykoch (tzv. *interwiki*).

Vytvorenie projektu bolo podporené darmi od Allenovho inštitútu umelej inteligencie, Nadácie Gordona a Betty Mooreovcov a Google v celkovej hodnote 1,3 milióna eur.

Na projekte pracoval tím vývojárov od jari roku 2012. 30. októbra toho istého roku boli Wikiúdaje oficiálne spustené, zatiaľ bez ostrých dát. Prvé nasadenie bolo 14. januára 2013 na maďarskej Wikipédii. Nasledovali hebrejská, talianska a následne aj anglická Wikipédia. Na zvyšných 281 Wikipédií boli Wikiúdaje nasadené 6. marca 2013.

## Referencie

## Iné projekty

## Externé odkazy
* Oficiálna stránka (slovenská verzia)
* Vojtěch Dostál: Wikidata pro lektory | Wikimedia Česká republika (video)

## Zdroj

Kategória:Wikimedia projekty
Korab

**Korab** (, ) je pohorie v juhovýchodnej Európe na Balkánskom polostrove. Najvyšší vrch Korab (Golem Korab) dosahuje výšku , čím je najvyšším vrchom Albánska aj Severného Macedónska, na ktorých hranici sa nachádza.

## Charakteristika
Horský celok sa nachádza v severovýchodnom Albánsku a severozápadnom Severnom Macedónsku. Patrí do *Šarského horského systému*.

### Najvyššie vrcholy
* Korab – 2764 m
* Kepi Bar – 2595 m
* Mala Korapska Vrata – 2425 m
* Kabaš – 2395 m
* Ciganski Premin – 2295 m

## Iné projekty

## Zdroj

Kategória:Pohoria v Albánsku
Kategória:Pohoria v Severnom Macedónsku
Kategória:Helenidy
Vichren

**Vichren** () je najvyšší vrch pohoria Pirin a zároveň tretí najvyšší vrch Balkánu. Nachádza sa v Severnom Pirine, najvyššej časti pohoria v juhozápadnej časti Bulharska, v oblasti Blagoevgrad.

## Iné projekty

## Zdroj

Kategória:Vrchy v Bulharsku
Kategória:Dvojtisícovky v Bulharsku
Kategória:Blagoevgrad (oblasť)
Kategória:Vrchy v Pirine
Elektrická jednotka 405.95

**Elektrická jednotka 405.95** je úzkorozchodná ozubnicová elektrická jednotka, ktorá sa používala na trati ozubnicovej železnice zo Štrby na Štrbské Pleso od roku 1970 do roku 2020. Ide o jednotku zloženú z elektrického motorového a riadiaceho vozňa.

## Dejiny
V roku 1970 po znovuobnovení ozubnicovej trati Štrba – Štrbské Pleso bolo potrebné kúpiť vhodné elektrické jednotky, ktorými by bola doprava na tejto trati zabezpečovaná pri Majstrovstvách sveta v klasickom lyžovaní v roku 1970. Pretože sa v Česko-Slovensku vhodné vozidlá nevyrábali, bolo rozhodnuté o nákupe jednotiek od švajčiarskej firmy SLM Winterthur. Zo Švajčiarska boli celkovo kúpené tri jednotky. Tieto elektrické vozne boli označené ako rad *EMU 29.0* a riadiace vozne ako rad *R 29.0*. Po prechode na nové označovanie došlo k preznačeniu na rad 405.95 pre elektrický vozeň a 905.95 pre riadiaci vozeň.

## Vlastnosti
náhľad|vľavo|Jednotka schádza do Štrby
Rozchod jednotky je zhodný s rozchodom Tatranských elektrických železníc, teda 1000 milimetrov. Jednotka je dvojdielna a skladá sa z riadiaceho a elektrického motorového vozňa. Elektrický vozeň je osadený dvoma trakčnými motormi o celkovom výkone 335 kW, ktorý cez hriadele a prevodovku poháňa vždy jedno ozubené koleso s priemerom 573 mm. Vozne sú vybavené niekoľkými brzdovými systémami – elektrodynamickou brzdou, západkovou zaisťovacou brzdou, ručnou a hydraulickou pásovou brzdou.

Náter jednotiek je v dvojfarebnom vyhotovení so spodnou časťou červenou a vrchným pásom v krémovej farbe. Zaujímavosťou je, že jednotky neboli celých štyridsať rokov prevádzky ani raz prelakované a slúžili teda v pôvodnom laku z výroby až do roku 2017.

Obe časti jednotky majú na svojom čele stanovište rušňovodiča, prostredná časť pre cestujúcich je spojená prechodovým mostíkom s ochranným mechom, takže je možný prechod medzi vozňami. Kapacita jednotky je 124 miest na sedenie a 126 miest na státie. Po jednej strane vozidla sa nachádza šesť dverí. Toaleta sa v jednotke vzhľadom na krátku dĺžku trate nenachádza.

## Prevádzka
V súčasnosti má Tatranská ozubnicová železnica k dispozícii tri jednotky tejto rady označené ako 405.951+905.951 až 405.953+905.953. Jednotky dlhodobo dosahujú vysokú spoľahlivosť.

K ukončeniu pravidelnej prevádzky týchto jednotiek došlo v júli 2020 kedy začala kompletná rekonštrukcia ozubnicovej trate. Po jej dokončení bola prevádzka na trati obnovená 16.2.2022 už s novými jednotkami radu 495.95 od švajčiarskeho výrobcu Stadler. 

Železničná spoločnosť Slovensko si však plánuje ponechať dve jednotky 405 pre účely mimoriadnych  a posilových vlakov. 

## Literatúra
* 

## Pozri aj
* Železničná trať Štrbské Pleso – Štrba
* Elektrická jednotka 425.95

## Iné projekty

## Externé odkazy
* Elektrická jednotka radu 405.95 (ex EMU 29.0) na webe Železničné.info
* Řada 405.95 (EMU 29.0) na webe ŽelPage (archív)

Kategória:Elektrické jednotky
Kategória:Doprava vo Vysokých Tatrách
Stráž obrany štátu

[thumb|Pamätník obrancom hraníc Česko-Slovenska v [Liberecký kraj|Libereckom kraji]]

**Stráž obrany štátu** (skrátene **SOŠ**, ) bola česko-slovenská ozbrojená zložka, ktorá existovala v rokoch 1936 až 1939. Vznikla nariadením vlády ČSR číslo 270/1936 zo dňa 23. októbra 1936. Jej hlavnou úlohou bolo zabezpečovať neporušiteľnosť štátnej hranice a nedotknuteľnosť štátneho územia ČSR. Okrem toho sa podieľala aj na zabezpečovaní verejného poriadku a vykonávaní úkonov spojených s colnou správou.

## Dejiny
Pred založením Stráže obrany štátu chránila štátne hranice ČSR výlučne finančná stráž riadená Ministerstvom financií ČSR.

Spočiatku boli členmi SOŠ len príslušníci četníctva, finančnej stráže a štátnej polície. Neskôr sa uskutočnil nábor, na základe ktorého bolo prijatých viacero dobrovoľníkov z radov civilných obyvateľov. 

Príslušníci SOŠ boli nasadení na strážne pozície na hraniciach v rámci mobilizácie v máji 1938. V pohotovosti zostali až do októbra, resp. novembra 1938. Na viacerých miestach došlo k stretu týchto jednotiek s ozbrojenými jednotkami Sudetonemeckej strany, s jednotkami Szabadcsapatok a Rongyos gárda, ako aj s ukrajinskými nacionalistami na Podkarpatskej Rusi.

K zániku ozbrojenej zložky v rámci ČSR došlo spoločne s rozpadom štátu v marci 1939. SOŠ zdedili nástupnícke štátne útvary Protektorát Čechy a Morava a Slovenský štát, avšak v oboch postupne došlo k jej zrušeniu.

## Pozri aj
* Finančná stráž
* Četníctvo

Kategória:Ozbrojené sily Česko-Slovenska
Riaditeľstvo opevňovacích prác

thumb|Riaditeľstvo opevňovacích prác  akvarel kapitána Eduarda Březinu

**Riaditeľstvo opevňovacích prác** (skrátene **ROP**, ) bol česko-slovenský riadiaci orgán založený dňa 20. marca 1935, ktorý zabezpečoval realizáciu vojenského opevnenia štátnej hranice. Na čele orgánu stál brigádny generál Karel Husárek, v tom čase prvý zástupca náčelníka generálneho štábu.

## Vnútorná štruktúra
ROP sa rozdeľovalo na taktické a technické oddelenie. 

Taktické oddelenie sa delilo na osem skupín  takticko-študijnú, organizačnú, pechotnú, delostreleckú, spravodajskú, právnu, intendančnú a osobnú. 

Technické oddelenie bolo rozdelené do dvoch skupín. Študijná a konštruktívna skupina pozostávala zo siedmich podskupín  konštrukčná, pancierová, ventilačná, strojná, dopravná, spojovacia, tvrdza. Stavebno-administratívna skupina sa delila na deväť podskupín  stavebnú, rozpočtovú, materiálnu, skupinu vnútorného zariadenia, strojnú, elektrotechnickú, zememeračskú, skupinu rysovne a technicko-administratívnu skupinu.

Okrem toho v rámci ROP fungovala aj pomocná kancelária zabezpečujúca administratívu orgánu.

## Zánik
Riaditeľstvo opevňovacích prác zaniklo koncom roka 1938 po odstúpení pohraničných oblastí ČSR Nemecku, resp. Maďarsku.

## Pozri aj
* Česko-slovenské opevnenie
* Objekt ľahkého opevnenia vzor 37

Kategória:Česko-slovenské opevnenie
Kategória:Organizácie v Česko-Slovensku
Najvyššie vrchy európskych krajín

[right|thumb|165px|#1 [Mont Blanc (Taliansko/Francúzsko)]]
[right|thumb|165px|#3 [Grossglockner (Rakúsko)]]
[right|thumb|165px|#7 [Musala (Bulharsko)]]
[right|thumb|165px|#10 [Korab (vrch)|Korab (Albánsko/Macedónsko)]]
[right|thumb|165px|#12 [Gerlachovský štít|Gerlach (Slovensko)]]
[right|thumb|165px|#20 [Kebnekaise (Švédsko)]]
[right|thumb|165px|#21 [Hoverla (Ukrajina)]]
[right|thumb|165px|#26 [Ben Nevis (Škótsko)]]

**Zoznam najvyšších vrchov európskych krajín** obsahuje zoznam najvyšších vrchov jednotlivých európskych krajín.

Kritériá zaradenia do zoznamu:

* Pri Rusku a Turecku je uvedený najvyšší vrch európskej časti krajiny
* Pri krajinách s najvyšším vrchom na autonómnom území (Dánsko/Grónsko, Holandsko/Saba, Portugalsko/Azory, Španielsko/Kanárske ostrovy), sa uvádza najvyšší bod v kontinentálnej Európe
* Do zoznamu nie sú zaradené sporné územia (Kosovo a Podnestersko), ani ázijské krajiny, tradične zaraďované do Európy (Arménsko, Azerbajdžan, Gruzínsko, Kazachstan a Cyprus)

## Mapa najvyšších vrchov európskych krajín

## Poznámka

## Pozri aj
* Koruna Zeme

## Externé odkazy
* Najvyššie vrchy európskych krajín na HoryEvropy.cz  *(česky)*
* Najvyššie vrchy európskych krajín na Virtualmountains.co.uk *(anglicky)*

## Zdroj
*

Kategória:Geografia Európy
Kategória:Zoznamy vrchov
Sťahovanie hudby

Toto je článok o (legálnom aj nelegálnom) **[[sťahovanie (počítače)|sťahovaní]] (download) hudby**. 

K populárnym hudobným obchodom, ktoré ponúkajú sťahovanie alebo predaj digitálnych singlov a albumov patrí ITunes store, AmazonMP3, fairsharemusic, eMusic, Google Play, CD Universe, Kazaa, Nokia Music Store, Tune App, TuneTribe, a Xbox Music. Práva na stiahnutie sú však niekedy kódované prostredníctvom práv na sťahovanie Digital rights management, ktoré obmedzujú kopírovanie hudby alebo prehrávanie zakúpených skladieb na niektorých audio prehrávačoch. Väčšinou bývajú komprimované pomocou stratových kodekov (zvyčajne  MPEG-1 Layer 3, Windows Media Audio, alebo AAC), ktoré znižujú veľkosť súboru a požiadavky na šírku pásma. Tieto hudobné prostriedky boli vytvorené ako odpoveď na vývoj technológií a potreby zákazníkov, ktorí chceli jednoduchý a rýchly prístup k hudbe.

## Zdroj

Kategória:Hudba
Kategória:Informatika
Objekt ľahkého opevnenia vzor 37

[thumb|Ropík na území [Česko|Česka]]
[thumb|Atypický objekt v [Hlohovec (okres Břeclav)|Hlohovci v okrese Břeclav.]]

**Objekt ľahkého opevnenia vzor 37** alebo ľudovo **Ropík** () je typ železobetónového objektu ľahkého opevnenia budovaného v rámci výstavby česko-slovenského opevnenia štátnej hranice. Ľudové označenie *Ropík*, resp. *Řopík*, vzniklo odvodením od skratky Riaditeľstva opevňovacích prác (skrátene ROP/ŘOP), ktoré výstavbu týchto objektov riadilo a zadávalo externým stavebným firmám.

## Výstavba
Objekty tohto typu sa stavali v rokoch 1936 až 1938 ako súčasť opevnenia hranice Česko-Slovenska s Nemeckom, Rakúskom, Poľskom a Maďarskom. Nahradili objekty ľahkého opevnenia vzor 36, ktoré sa používali na začiatku výstavby opevnenia v rokoch 1935 a 1936.

Objekty vzoru 37 boli spočiatku postavené v sudetonemeckej oblasti v Česku. Ďalšie neskôr vytvorili vnútrozemské obranné línie  Liběchovská priečka, Pražská čiara a Vltavská čiara. Na Slovensku boli stavané na úseku od Štúrova paralelne so štátnou hranicou s Maďarskom až po Čop. Línia pokračovala ďalej územím Podkarpatskej Rusi popri rieke Tisa až po mesto Sevľuš, kde dosiahla hraničnú čiaru s Rumunskom.

Veľká časť vybudovaného opevnenia bola v dôsledku Mníchovskej dohody a Viedenskej arbitráže odstúpená v prospech Nemecka a Maďarska. Množstvo objektov bolo na príkaz okupačných správ zničených, aby neslúžili prípadnému odboju.

## Pozri aj
* Česko-slovenské opevnenie
* Objekt ľahkého opevnenia vzor 36
* Riaditeľstvo opevňovacích prác

## Iné projekty

Kategória:Česko-slovenské opevnenie
Majstrovstvá sveta FIFA vo futsale 1996

**Majstrovstvá sveta FIFA vo futsale 1996** boli v poradí 3. majstrovstvá sveta FIFA vo futsale, ktoré organizuje Medzinárodná futbalová federácia (FIFA). Konali sa v dňoch od 24. novembra8. decembra 1996 v 4 španielskych mestách: Barcelona, Castellón de la Plana, Murcia a Segovia, za účasti 16 tímov. Nováčikmi turnaja boli tímy Egypta, Kuby, Malajzie, Ukrajiny a Uruguaja.  získala tretí titul v rade, keď vo finálovom stretnutí zvíťazila nad domácim .

Oproti posledným MS sa mierne zmenil bodovací systém v skupinách, keď za víťazstvo sa namiesto 2 bodov začali dávať (podobne ako vo futbale) 3 body.

## Arény

## Kvalifikácia
náhľad|Účastníci MS 1996

## Výsledky
### Základné skupiny
#### Skupina A

#### Skupina B

#### Skupina C

#### Skupina D

----

### Nadstavbové skupiny
#### Skupina E

#### Skupina F

### Play-off
#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Medzinárodnej futbalovej federácie 
* Oficiálna stránka Španielskej futbalovej federácie 

## Zdroje
* MS 1996 na stránke Medzinárodnej futbalovej federácie 
* Technická správa 1 a 2 o MS 1996 na stránke Medzinárodnej futbalovej federácie 
* MS 1996 na štatistickej stránke rsssf.com 
* MS 1996 na stránke futsalplanet.com  
* MS 1996 na stránke todor66.com 
* MS 1996 na stránke the-sports.org 

Kategória:Futsal v 1996
Kategória:Majstrovstvá sveta FIFA vo futsale
Futsal
Kategória:1996 v Španielsku
Monkey Business

**Monkey Business** je česká hudobná a koncertná skupina hrajúca pop a funk. Vedľa J. A. R. a Sexy Dancers je ďalším projektom multiinštrumentalistov a producenta Romana Holého. Skupina bola založena v roku 1999 a hráva dodnes.

## História
Skupina sa dala dohromady na začiatku roku 1999. Spevák Matěj Ruppert pôsobil v kapele Leguar GR, Oldřich Krejčoves v Pan Pot, Pavel Mrázek a Martin Houdek prišli Doroty B.B. (ktorým Roman Holý produkoval v roku 1994 dosku *Santa Puelo*) a Američanka Tonya Graves sa vyliahla u elektronicko-tanečných zameraných Liquid Harmony. Tonya Graves sa ku kapele pripája po vydaní prvého albumu. Ten vychádza v roku 2000 s názvom Why Be In When You Could Be Out. Prináša 11, prevažne anglicky spievaných skladieb.

## Zostava
* Matěj Ruppert – spev
* Tonya Gravesová – spev
* Roman Holý – klávesové nástroje, spev
* Ondřej Brousek – klávesové nástroje
* Oldřich Krejčoves – gitara
* Pavel Mrázek – basová gitara
* Martin Houdek – bicie nástroje

## Diskografia
### LP
**Študiové:**
* *[[Why Be In When You Could Be Out]]* (2000)    
* *[[Save the Robots]]* (2001) 
* *[[Resistance Is Futile]]* (2003)   
* *[[Kiss Me on My Ego]]* (2005)
* *[[Objects of Desire and Other Complications]]* (2007)
* *[[Twilight of Jesters?]]* (2009)
* *[[Happiness of Postmodern Age]]* (2013)
* *[[Sex and Sport? Never!]]* (2015)
* *[[Bad Time for Gentlemen]]* (2018)
* *Freedom on Sale* (2020)
**Remixové:**
* *[[Why Be Out When You Could Be In]]* (2001)
* *[[Kavárna de Luxe]]* (2017)

### EP
* *[[Nevydané tracky]]* (2003)*
### SP
* *Party Shit* (2000)**
* *My Friends / Party Shit / Piece of My Life (Radio Edit)* (2001)
* *Hi & Stereo (Radio Edit)* (2001)**
* *Dirty (Radio Edit)* (2001)**

### DVD
* *[[Lazy Youth, Old Beggars]]* (2004)
* *[[Peeing with the Proletariat]]* (2007)

(*) Vyšlo ako príloha hudobného časopisu Ultramix
(**) Jednoskladbový singel

## Ceny a ocenenia
*2000 Rock & Pop Volby rocku – objav domáci
*2001 Ceny Akademie populární hudby (Objav roku a Skupina roku)
*2001 Rock & Pop Volby rocku – skupina roku domáca
*2003 Anděl – album roku pop (*Resistance Is Futile*)
*2004 Anděl – DVD roku (*Lazy Youth Old Beggars*)
*2006 Anděl – Najlepšia zvuková nahrávka a Album roku pop & dance (*Kiss Me On My Ego*)
*2009 Anděl – Skupina roku

## Iné projekty

## Externé odkazy
*Oficiálné stránky kapely
*Oficiálna stránka Monkey Business na Facebooku

Kategória:České hudobné skupiny
Kategória:České popové hudobné skupiny
Kategória:České funkové hudobné skupiny
Mytikas

**Mytikas** je najvyšší vrchol pohoria Olymp a súčasne najvyššia hora Grécka. Dosahuje výšku   a je tak najvyšším zo siedmich vrcholov na hlavnom olympskom hrebeni. 

Názov pochádza zo slova *Myti*, čo znamená nos. Nachádza sa asi 30 km na západ od juhozápadného pobrežia Solúnskeho zálivu Egejského mora.

## Fotogaléria

Súbor:Olympus National Park 30.jpg|Olymp z diaľky
Súbor:Olympus Litochoro.JPG|Olymp z Litochora
Súbor:Mount Olympos Prionia 20070922.JPG|Lesy na úpätí Olympu
Súbor:Mount Olympus 3D.gif|3D model masívu Olympu


## Iné projekty

## Externé odkazy
* Výstup na Mytikas na Naceste.cz
* Výstup na Mytikas na HoryEvropy.cz 
* Olymp na Summitpost.org 

## Zdroj
*

Kategória:Vrchy v Grécku
Kategória:Dvojtisícovky v Grécku
Kategória:Najvyššie vrchy štátov
St. Mary Huana Ganja

***St. Mary Huana Ganja*** je desiaty štúdiový album slovenskej rockovej skupiny Horkýže Slíže. Album bol vydaný 4. novembra 2012.

## Zoznam skladieb
# „Intro“ - 1:33
# „SN, TO, MI, LM, BA“ - 3:15
# „POLICEMEN alebo JEE BALÓN alebo AKO BOLO V DISCOBARE RADÚZA NA HALLOWEEN PARTY“ - 2:46
# „Terárium“ - 3:26
# „Povaľači“ - 2:02
# „Veľké dlhé >A< s dvoma bodkami“ - 2:47
# „Playmate“ - 1:28
# „NEROB !!!“ - 2:15
# „NAZDAR !!!“ - 2:50
# „Láskyplní“ - 2:54
# „Začiatok koncertu“ - 2:37
# „Mám v p... na lehátku“ - 3:09
# „Temná myseľ“ - 10:32

## Výroba albumu
;Horkýže Slíže
* Peter Hrivňák (Kuko) – spev, basová gitara
* Mário Sabo (Sabotér) - gitara, spev
* Juraj Štefánik (Doktor)- gitara, spev
* Marek Viršík (Vandel) - bicie, spev
; Hostia
* Erik Knotek - spev
* Sanchez - spev
* Zita Rigondeaux (BijouTerrier) - spev
* Bolek Polívka - spev
* Milo "Whisky" Láber (Slobodná Európa) - spev
* Branuško Jóbus, Romdžo Mikulčík - spev
* Martin Redface - klávesy
* Ladislav Duda - spev
* Jimi Cimbala - gitarové sólo
;Produkcia
* Viktor Krivosudský – fotografie
* Miroslav Čírka – dizajn

## Referencie

Kategória:Hudobné albumy z 2012
Kategória:Albumy Horkýže Slíže
Majstrovstvá sveta FIFA vo futsale 2000

**Majstrovstvá sveta FIFA vo futsale 2000** boli v poradí 4. majstrovstvá sveta FIFA vo futsale, ktoré organizuje Medzinárodná futbalová federácia (FIFA). Konali sa v dňoch od 18. novembra3. decembra 2000 v Guatemala City, v Guatemale, za účasti 16 tímov. Nováčikmi turnaja boli tímy Chorvátska, Kazachstanu, Portugalska, Thajska a domácej Guatemaly. Zápasy sa odohrali v 2 dejiskách: Domo Polideportivo de la CDAG a Gimnasio Nacional Teodoro Palacios Flores. Hegemóniu víťazstiev  prerušilo , ktoré vo finále pred 7,5 tisíc divákmi vyhralo práve nad Brazíliu.

## Arény

## Kvalifikácia
náhľad|Účastníci MS 2000

## Výsledky
### Základné skupiny
#### Skupina A

#### Skupina B

#### Skupina C

#### Skupina D

----

### Nadstavbové skupiny
#### Skupina E

#### Skupina F

### Play-off
#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Medzinárodnej futbalovej federácie 
* Oficiálna stránka Guatemalskej futbalovej federácie 
* 

## Zdroje
* MS 2000 na stránke FIFA 
* Technická správa o MS 2000 na stránke Medzinárodnej futbalovej federácie 
* MS 2000 na štatistickej stránke rsssf.com 
* MS 2000 na stránke futsalplanet.com  
* MS 2000 na stránke todor66.com 
* MS 2000 na stránke the-sports.org 

Kategória:Futsal v 2000
Kategória:Majstrovstvá sveta FIFA vo futsale
Futsal
Skupina monumentov v Khadžuráho

**Skupina monumentov v Khadžuráho** sú architektonické pamiatky blízko indického mesta Khadžuráho v štáte Madhjapradéš. Sú známe najmä vďaka stredovekým hinduistickým a džinistickým chrámom, presláveným množstvom sôch v erotických pozíciach. 

V roku 1986 boli chrámy zapísané na zoznam svetového dedičstva UNESCO.

## Obrazová galéria

Khajuraho-08-Vishvanath-1976-gje.jpg
Khajuraho-18-drei Taenzerinnen-1976-gje.jpg
Khajuraho-14-Vishvanath-Quartett-1976-gje.jpg
Khajuraho-22-Maedchenfigur-Profil-1976-gje.jpg
Khajuraho-36-Heros-1976-gje.jpg
Khajuraho-46-weisser Vogel auf Bueffel-1976-gje.jpg


## Iné projekty

## Externé odkazy
* Stránka UNESCO
* Fotografie chrámov
* Fotografie pamiatok 

## Zdroj

Kategória:Stavby v Madhjapradéši
Kategória:Lokality Svetového dedičstva v Indii
Hampe

**Hampe** je indická dedina v štáte Karnátaka. 

Leží na brehoch rieky Tungabhadra a v minulosti bolo hlavným mestom Vidžajanagárskej ríše. Dedina je známa najmä vďaka miestnym pamiatkam, z ktorých patrí k najznámejším chrám Virupakša. 

Pre svoju historickú hodnotu bola miestna oblasť s pamiatkami v roku 1986 zapísaná na zoznam svetového dedičstva UNESCO.

## Iné projekty

## Externé odkazy
* Stránka UNESCO
* Oficiálna stránka 
* Incredible India Hampi Guide 

## Zdroj

Kategória:Mestá v Indii
Kategória:Staroveké mestá
Kategória:Stavby v Indii
Kategória:Lokality Svetového dedičstva v Indii
Kategória:Karnátaka
Tacht-e Solejmán (archeologická lokalita)

**Tacht(-)e Solejmán** alebo **Tacht(-)e Solajmán** alebo zastarano **Tacht(-)e Sulejmán** (po perzsky تخت سليمان; doslova: *Šalamúnov trón*) je archeologická lokalita v Iráne, asi 400 kilometrov západne od Teheránu. Začiatky miestnych stavieb siahajú až do 5. storočia pred Kr. Tacht-e Solajmán bol dôležitým strediskom Sásánovcov i zoroastrizmu a zahŕňa cenné pozostatky stavieb. 

V roku 2003 bola archeologická lokalita zapísaná na zoznam svetového dedičstva UNESCO.

## Iné projekty

## Externé odkazy
* Článok na Encyclopaedia Iranica
* Tacht-e Solajmán na stránke UNESCO
* Fotografie Tacht-e Solajmán

## Zdroj

Kategória:Staroveké mestá
Kategória:Zaniknuté mestá v Iráne
Kategória:Archeologické lokality v Iráne
Kategória:Lokality Svetového dedičstva v Iráne
Jakušima

**Jakušima** (jap.: 屋久島) je japonský ostrov ležiaci 60 km na juh od Kjúšú. Tvar ostrova pripomína nepravidelný päťuholník s rozlohou 503 km², obvodom 132 km a priemerom 28 km. Najvyššie položeným bodom na ostrove je 1&nbsp;935 m vysoká hora Mijanóra-dake.

Ostrov je súčasťou prefektúry Kagošima a domovom pre 13&nbsp;698 obyvateľov (v roku 1995).
Každoročne Jakušimu navštívi viac než 300&nbsp;000 turistov. Na ostrove je jedno letisko a dva prístavy.

Hovorí sa, na Jakušime prší 35 dní v mesiaci. V nížinách spadne ročne okolo 4&nbsp;000 mm zrážok a na horách až 10&nbsp;000 mm. Najdaždivejším mesiacom je apríl. V zime síce teplota neklesá pod 10&nbsp;°C, ale na vrcholoch hôr napadne sneh. V lete teplota dosahuje 30&nbsp;°C.

V roku 1993 bolo vnútrozemie ostrova zapísané na zoznam svetového dedičstva UNESCO. Dôvodom bola ostrovná flóra zahŕňajúca viac než 1&nbsp;900 druhov a poddruhov rastlín, vrátane dlhovekých japonských cédrov (*Cryptomeria japonica*) v Japonsku známych ako **Jaku-sugi**.

## Fotogaléria

Súbor:Shiratanisuiunkyo_in_Yaku_Island_Japan_001.JPG|Širataniunsuikjó
Súbor:Bouzuiwa_in_Yaku_Island_001.jpg|Bózuiwa
Súbor:Kohananoego_in_Yaku_Island_001.JPG|Kohananoego
Súbor:Ooko_Falls_in_Yaku_Island.jpg|Vodopády Óko


## Iné projekty

## Externé odkazy
* Stránka UNESCO 

## Zdroj

Kategória:Lokality Svetového dedičstva v Japonsku
Kategória:Ostrovy Japonska
Sokkuram

**Sokkuram** (kórejsky 석굴암) je buddhistická jaskynná pustovňa v Kórejskej republike, neďaleko mesta Kjongdžu. 

Jaskyňa bola umelo vytvorená v polovici 8. storočia na príkaz prvého ministra kráľovstva Silla (57 pred Kr. – 935), Kim Te-songa, ako súkromná svätyňa. Pôvodne niesla meno Sokpulsa (kór. 석불사). Po dlhých storočiach v zabudnutí bola znovu objavená až na začiatku 20. storočia. O jej reštaurovanie sa skoro po jej objavení zasadili Japonci, s podporou UNESCO potom kórejská vláda v 60. rokoch. V hlavnej z dvoch siení sa nachádza 3 a pol metra vysoká socha Budhu v lotosovej pozícii, vytesaná z granitu. Okolo nej potom ďalších 38 sôch bódhisattvov. 

V roku 1995 bola pustovňa spolu s neďalekým kláštorom Pulguksa zapísaná na zoznam svetového dedičstva UNESCO.

## Literatúra
* Ivana Gruberová: *Jak se prodavač papíru stal Buddhou.* Vyd. DharmaGaia, Praha 2006
* *World heritage in Korea.* Vyd. Hollym Corp., Publishers, Soul 2001
* *The Discovery of Korea.* Vyd. Discovery media, Soul 2004

## Iné projekty

## Externé odkazy
* Asian Historical Architecture: Seokguram
* Cultural Heritage: Seokguram
* Stránka UNESCO

## Zdroj

Kategória:Lokality Svetového dedičstva v Kórejskej republike
Kategória:Stavby v Kórejskej republike
Heřman Landsfeld

**Heřman Landsfeld** (* 12. august 1899, Malenovice, Rakúsko-Uhorsko † 18. október 1984, Strážnice, ČSSR) bol tvorca modranskej keramiky narodený na Morave - džbánkar, zberateľ, amatérsky archeológ a popularizátor. Je pochovaný v Modre.

## Život
Narodil sa v Malenoviciach na Morave v rodine pekára Karla Landsfelda. V roku 1913 vstúpil do učenia u Marie Vořechovej-Vejvodovej v keramickej dielni v Modre. Od roku 1923 pôsobil už ako majster. V tomto období bol už aj jednou z najvýznamnejších osobností „slovenskej majoliky“ v Modre. Vytvoril tu vzorkovník, podľa ktorého sa až dodnes maľujú vzory na majoliku. Zaradil doň tradičné slovenské folklórne a habánske vzory. V období jeho pôsobenia dosiahla modranská keramika veľmi vysokú úroveň a výrobňa „Slovenská majolika“ prežívala konjunktúru.

Od roku 1932 ako nadšený obdivovateľ habánskej keramiky a starého džbankárskeho umenia začal skúmať zaniknuté dielne a črepové jamy v obciach na západnom Slovensku – v Košolnej, Sobotišti, Veľkých Levároch, Dechticiach, Častej, Chtelnici, neskôr i na blízkej Morave. Svoje nálezy spracovával a inventarizoval. Poznatky porovnával s literatúrou o keramike a konzultoval s odborníkmi. Publikoval o keramike nespočetné množstvo článkov v dennej tlači i odborných periodikách.

V roku 1939 odišiel spolu s manželkou keramikárkou Alžbetou Gajdovou na Moravu do Strážnice. Tu si založil keramickú dielňu. Tiež sa naplno začal venovať archeologickému prieskumu, zberateľstvu a tvorivej práci pri keramickom kruhu. Po skončení druhej svetovej vojny sa často vracal na Slovensko. V rozhlase a televízii propagoval hrnčiarske remeslo, zúčastňoval sa výstav a robil prednášky.

Jeho zbierka zahŕňa habánsku fajansu, slovenskú ľudovú fajansu, produkciu modranskej keramickej dielne. Obsahuje aj zadymovanú keramiku, hrnčinu a hrnčiarske nástroje a pomôcky.

## Dielo
* Landsfeldov keramický slovník
* Lidové hrnčířství a džbánkařství - Besedy o řemesle džbánkářském, hrnčířském a kamnářském

## Referencie

## Bibliografia
* Petrakovičová Agáta: *Heřman Landsfeld. Majster a znalec hrnčiarskej a džbankárskej výroby*, vydavateľ Modranská Beseda, 2009, 100 strán, tvrdá väzba, preklad,ISBN 978-80-970299-6-8
* Petrakovičová Agáta (ed.): *Landsfeldov keramický slovník*, vydavateľ Modranská Beseda, 2011, 132 strán, preklad, ISBN 978-80-970978-2-0

## Zdroj
* 
* Heřman Landsfeld, *Keramická figurálna tvorba*, Modra, zborník SNM-Múzeum Ľudovíta Štúra, zo seminárov v rokoch 2009-2010.

Kategória:Výrobcovia keramiky
Kategória:Osobnosti zo Zlína
Četníctvo

::*Slovo četníctvo môže byť aj úplné synonymum slova žandárstvo (t. j. žandárstvo kdekoľvek na svete), pozri [[žandárstvo]].*

náhľad|Četník Ladislav Janda na koni (1938)
**Četníctvo** ( [s krátkym -i-]) alebo neoficiálne **žandárstvo** bol vojensky organizovaný ozbrojený strážny zbor Česko-Slovenska v rokoch 19181945, ktorý mal za úlohu udržiavať verejný poriadok a verejnú bezpečnosť na celom území štátu. Zbor bol pôvodne založený v 19. storočí a po vzniku Česko-Slovenska recipovaný novovzniknutým štátom a následne upravený viacerými právnymi predpismi (najmä zákonom čís. 299/1920 Zb. z. a n. o četníctve). Príslušník četníctva sa nazýval **četník** (alebo neoficiálne **žandár**).

## Pôsobnosť
Četníctvo v Česko-Slovensku riadil Úrad generálneho veliteľstva četníctva a správne spadalo pod Ministerstvo vnútra ČSR. V každom sídle krajinského úradu pôsobili krajinské četnícke veliteľstvá (KČV), resp. . Po územnosprávnej reforme v roku 1927 pôsobili v Česko-Slovensku tieto KČV:
* KČV 1  Praha (Zem česká)
* KČV 2  Brno (Zem moravskosliezska)
* KČV 3  Bratislava (Krajina slovenská)
* KČV 4  Užhorod (Zem/Krajina podkarpatskoruská)

Pod tieto veliteľstvá spadali okresné četnícke veliteľstvá, ktorým podliehalo niekoľko ďalších četníckych staníc. Stanice boli najnižším článkom v organizácii česko-slovenského četníctva a spravidla pôsobili na území štyroch až piatich obcí, kde četnícke hliadky vykonávali pochôdzkovú činnosť. Koncom 30. rokov sa príslušníci četníctva stali súčasťou jednotiek Stráže obrany štátu.

## Činnosť po rozpade Česko-Slovenska
Po rozpade Česko-Slovenska v roku 1939 zaniklo aj česko-slovenské četníctvo. Na území Protektorátu Čechy a Morava boli jednotky začlenené do okupačnej správy, na území Slovenska pôsobili ďalej pod názvom žandárstvo. Veľké množstvo príslušníkov bývalého československého četníctva sa aktívne zúčastnilo Slovenského národného povstania. Po konci druhej svetovej vojny sa četníctvo transformovalo do Zboru národnej bezpečnosti.

## Poznámky


## Referencie

## Pozri aj
* Finančná stráž
* Stráž obrany štátu
* Četnické humoresky

## Iné projekty

Kategória:Polícia v Česko-Slovensku
Cornelius Alvetan Arnsrodius

**Cornelius Alvetan Arnsrodius** (* 15. storočie, Taliansko – † 1550, Francúzsko, Paríž) bol alchymista z prelomu 15. a 16. storočia.

Za svojho života veľa cestoval po Európe. Napísal pojednanie - zašifrovaný postup výroby Kameňa filozofov - "Kvintesencie prima materia", získanú z Oleja filozofov (Lat. Oleum philosophorum) a Semena kovov (Lat. Sperma metallorum). "Prvý má mohutný liečivý účinok na telá organické a druhý lieči choroby kovov a drahokamov". Kameň filozofov vyrobil v Paríži takzvanou "vlhkou alchymistickou cestou".

## Referencie

## Zdroj
De Lasenic, Pierre : Alchymie, její teorie a praxe. 1. vydanie Universalia 1936, Praha, reedícia Půdorys 1997. Autor článku na Wikipedia : Afrodias.

Kategória:Úmrtia v 1550
Djeravica

**Djeravica** (, ; ) je druhý najvyšší vrch Srbska. 

Nachádza sa v juhozápadnom Srbsku, blízko hraníc s Čiernou Horou a Albánskom a je tiež druhým najvyšším vrchom pohoria Prokletije. 

Niektoré zdroje uvádzajú ako najvyšší vrch Srbska 2169 m vysoký Midžur, ktorý sa nachádza v pohorí Stara planina a teda mimo sporného územia regiónu Kosovo. Djeravica bola istý čas považovaná za najvyšší vrch Srbska i Kosova, no tým sa po upresnení srbsko-severomacedónskej hranice stala Velika Rudoka (). 

## Iné projekty

## Zdroj

Kategória:Vrchy v Srbsku
Kategória:Dinárske vrchy
Kategória:Dvojtisícovky v Srbsku
Torre

**Torre** () je najvyšší vrch kontinentálneho Portugalska a po azorskom vulkáne Ponta do Pico celkovo druhým najvyšším. 

Nachádza sa v centrálnom Portugalsku, v pohorí Serra da Estrela. Na jeho svahoch sa nachádzajú lyžiarske trate a na vrchole sa nachádza vyhliadková veža, observatórium a reštaurácia.

## Iné projekty
 

## Zdroj

Kategória:Vrchy v Portugalsku
Kategória:Tisícovky v Portugalsku